《与歌者陈郎》
明代·陆圻

落日横江老白蘋，同乡停问一相亲。未嫌李尉翻新曲，偏喜何戡是旧人。

玉管漫吹秋月白，红牙曾按绮筵新。坐中恐有伤心客，莫唱伊凉《水调》频。

作者简介：（1614—?）明末清初浙江钱塘人，字丽京，一字景宣，学者称讲山先生。明贡生。入清弃举业，以医为业。康熙初，因南浔庄氏《明史》狱牵连被捕，寻得释。赴广东为僧，法名今龙，一说入山为道士。有《威凤堂文集》、《从同集》。